open-index/open-wikipedia-markdown huggingface dataset:
Thieshoop

**Thieshoop** () is en Dörp in de Gemeen Braackel (Samtgemeen Hanstää) in’n Landkreis Horborg, Neddersassen. De Oort warrt ok **Herdenkaben** nöömt.

## Geografie

Thieshoop liggt in’n Noorden von de Lümbörger Heid. De Wulfser Beek, de later in’n Aubeek münnt, hett sien Born bi Thieshoop. Ans flütt dat Water, dat in Thieshoop dalkummt, na’n Peerbeek, de ok in’n Aubeek münnt.

De Naveröörd sünd Holtörp in’n Noorden, Scharmbääk un Parrns in’n Noordoosten, Wulfsen un Tangendörp in’n Süüdoosten, Braackel in’n Süüdwesten, Marxen in’n Westen un Ramßel un Ohlendörp in’n Noordwesten.

## Historie

In’n Eersten Weltkrieg sünd söss Soldaten ut Thieshoop fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen. 1932 is dat Deel von’n Landkreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Braackel worrn.

### Inwahnertall

### Religion

Thieshoop is evangeelsch-luthersch präägt un höört to dat Kaspel von de Gertrud-Kark in Parrns.

För de Kathoolschen is de Goden-Hirt-Kark in Winsen tostännig.

### Wapen

Dat Wapen von Thieshoop wiest op grönen Grund en sülvern Schaap.

## Kultur

En Denkmaal för de Fullenen ut’n Eersten Weltkrieg steiht in Parrns bi de Kark.

In Thieshoop warrt ünner annern ok Faslam fiert.

## Weertschop un Infrastruktur

Thieshoop hett en egene freewillige Füürwehr.

Siet 2013 löppt de Eerdgas-Pieplien NEL in’n Noorden twüschen Thieshoop un Holtörp langs.

### Verkehr

Dör Thieshoop löppt de Landsstraat 215, de in’n Noordoosten na Parrns un in de Neegd von Luhdörp un Winsen an de L&nbsp;234 ran geiht un in’n Süüdwesten över Braackel un Quarrendörp na Hanstää. In’n Süüdoosten löppt de Kreisstraat 6 na Tangendörp un Toppenstää. In’n Noordwesten geiht en lüttjere Straat an de K&nbsp;22 ran, de denn na Holtörp löppt.

De Autobahn 7 (Afsnidd Hamborg–Hannover) löppt direkt an Thieshoop langs. De Opfohrt 39 Thieshoop liggt blots en poor hunnert Meter in’n Westen von Thieshoop an de L&nbsp;215.

De nächsten Bahnhööv sünd so teihn bet ölven Kilometer wied weg in’n Noordoosten de Bahnhoff Stell un de Bahnhoff Winsen an de Bahnlien Hamborg–Hannover. Von 1874 bet 1981 hett dat ok Personenverkehr op de Bahnlien Wittenbarg–Bookholt geven, de een Kilometer in’n Süden von dat Dörp langslopen is. In de eerste Tied weren de nächsten Bahnhööv söss Kilometer in’n Westen in Marxen un söven Kilometer in’n Oosten in Wulfsen (dor ok Ansluss an de Bahnlien Winsen–Hützel). In dat 20. Johrhunnert hebbt denn ok de Öörd Braackel un Tangendörp egen Bahnhööv kregen, de all beid so bi twee Kilometer wied weg weren.

### Scholen

De Kinner ut Thieshoop gaht na de Grundschool Braackel.

## Footnoten
Pruth

De **Pruth** (rumäänsch: Prut; ukrainsch un russich: Прут}}; latiensch: Pyretus) is en 953&nbsp;km lang linker Nebenstroom vun de Donau. Sien Born liggt in de Oblast Iwano-Frankiwsk in de ukrainsch Ostkarpaten dicht bi de rumäänsch Grenze, wo de Jassinja-Pass to dat Bornrebeet vun de  Theiß in de Oblast Transkarpatien röverführt. De moldawisch-rumäänsch Grenze folgt gänzlich den Verloop vun den Pruth.

## Verloop
Ut de Bargen nich wiet vun der Howerla weg, floot de Pruth Richt Jaremtsche un reckt etwa  100&nbsp;km östlich vun de Born Czernowitz, Hööftstadt vun de Oblast Tscherniwzi un historsch Hööfstadt vun de Bukowina. Nah wiederen 100&nbsp;km wend sück de oop vun den Pruth nah Süden un markeert af nu de gesamt Grenze tüschen Rumänien un Moldawien. In dat Bültland vun Bessarabien mäandert de Stroom düchtig. Nich wiet vun de Stadt Iași weg, wurrd de Stroom för de ünneren 300&nbsp;km schippbar un münd östlich vun Galați (Galatz) bi dat moldawisch Giurgiulești in de Donau, kört bevör de hör  Münnensdelta reckt. 

De Sroom hett (kört för sien Münnen in de Donau) en Waterführung vun 110&nbsp;m³/s.

## Geschichte

Vun historsch bedüüden ist de Freeden vun' Pruth, de Peter de Grote an' 23.&nbsp;Juli 1711 ingahn muss, nahdem sien Truppen tovör bi de Lüttstadt Huși vun de Törken inslooten wurrn weer. 

Een Johrhunnert later wurr an' 28. Mai 1812 in Bukarest tüschen Kaiser Alexander I. un den osmaansch Sultan Mahmud II. de Freeden vun Bukarest slooten, de den achten russisch-törkschen Krieg (1806–1812) to'n Enn' broch. Dormit kreeg Russland en Hälft (östlich vun  den Pruth) vun dat Fürstendom Moldau, dat latere Bessarabien, tospraken. De Grenze tüschen dat Osmaansch un dat Russisch Riek verleep af 1812 nich mehr an' Dnister, sonnern 200 km wieder westlich an' Pruth. För dissen Territorialgewinn hett Russland van de osmaansch besett Donaufürstendömer Moldau (westlich vun den Pruth) un Walachei affsehn.

## Literatur
* Ludwig Adolf Staufe-Simiginowicz: *Das Pruthtal in Galizien und in der Bukowina*, 1896

## Weblenken

* Koort vun den Stroom
* [Stroomloop dicht bi Jaremtsche](http://www.encyclopediaofukraine.com/picturedisplay.asp?linkpath=pic\Y\A\Yaremche%20(bridge%20over%20the%20Prut%20River).jpg)
* Pegel in Czernowitz

## Enkeld Nahwiesen
Edmund Strother Phelps

**Edmund Strother Phelps** (* 26. Juli 1933 in Evanston, Illinois) is en US-amerikaansch Ökonom an de Columbia University, de 2006 *„för sien Analyse vun intertemporaler [[Trade-off|Teelkonflikte]] in [[Makroökonomie|makroökonoomsch]] Politik*“ den Nobelpries för Wertschapswetenschapen kreeg.  

1951 hett he dat Amherst College besöcht, wo he 1955 sien Afsluss maakt hett. Dornah is he an de Yale University wesselt, wo he 1959 sien Doktertitel maakt hett. 

1961 hett Phelps dorup henwiest, dat nich de Produktschoon pro Kopp, sonnern de  Konsum pro Kopp maximeert weern muss. Dat is denn de Fall, wenn all Löhns  konsumeert wurrn un all Zinsinkommen spaart wurrn, as Phelps wies. En optimale Spaarquote is also denn reckt, wenn de Zinssatz vun en Volkswertschap so hooch as de Wassdomsrate is. Disse Erkenntnisl gung as Goldene Regel vun de Akkumulatschoon in de Wassdomstheorie in. Kritiseert wurrd an de Golden Regel, dat se anners as de  Ramsey-Regel vun Frank Plumpton Ramsey kien Tietpräferenzen berücksichtigt.

## Privates
1974 hett Phelps Viviana Montdor heiraadt mit de he twee Kinner hett. Bemarkenswert is todem, dat he kien Auto hett.

## Ehrungen (Utwahl)
* 2001: Ehrendoktertitel vun de Universität Mannheim
* 2006: Ehrendoktertitel vun Grande École Sciences Po Paris
* 2006: Nobelpries för Wertschapswetenschapen
* 2006: Ridder vun de Ehrenlegion
* 2006: Pries vun dat Kieler Institut för Weltwertschap

## Böker
* *Golden Rules of Economic Growth*, 1966.
* *Models of Technical Progress and the Golden Rule of Research, Review of Economic Studies*, 1966.
* *Money-Wage Dynamics and Labor Market Equilibrium, Journal of Political Economy*, 1968.
* *Inflation Policy and Unemployment Theory. The Cost-Benefit Approach to Monetary Planning.* W. W. Norton & Company, New York, 1972.

## Weblenken

* Phelps’ Homepage an de Columbia University
** ''Professor Edmund S. Phelps Wins 2006 Nobel Prize in Economics'' In: *Columbia News* (engelsch)
* Nobelpriessiet (engelsch)
* DNB-Katalog
* Interview mit Phelps över de US-Wertschap un fehlen Innovatschoonskraft, August 2010
Hau (Landkreis Horborg)

**Hau** () is en lütten Oort in de Gemeen Winsen in’n Landkreis Horborg, Neddersassen. De Oort höört polietsch von öllers bi Lassrönn mit bi.

## Geografie

Hau liggt in de Masch von de Elv twüschen den Diek na de Elv un den Diek na de Ilmenau. In’n Westen un Süden liggt dat Naturschuulrebeed Ilmenau-Luh-Daal.

De Naveröörd sünd Lassrönn in’n Oosten, Nettelbarg in’n Süüdoosten, Winsen in’n Süden, Stöckt in’n Süüdwesten un Hoopt in’n Westen.

Op dat annere Över von de Elv liggt in’n Noordwesten Tollspieker, in’n Noorden Riepenborg un in’n Noordoosten Krauel. Disse Öörd höört all to Hamborg.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Flegenbarg in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort is an’n 1. Juli 1972 as Deel von de Gemeen Lassrönn mit de Gemeenreform in Neddersassen an de Gemeen Winsen kamen.

### Inwahnertall

### Religion

Hau is evangeelsch-luthersch präägt un höört to dat Kaspel von de Marien-Kark in Winsen.

För de Kathoolschen is de Goden-Hirt-Kark in Winsen tostännig.

## Weertschop un Infrastruktur

### Verkehr

Dör Hau löppt de Kreisstraat 50, de in’n Süüdoosten na Lassrönn an de Landsstraat 217 ran geiht un in’n Westen na Hoopt an de K&nbsp;1 ran.

De nächste Autobahn is de Autobahn 39 (Afsnidd Hamborg–Lümborg). De Opfohrt 3 Winsen-West liggt so teihn Kilometer in’n Süüdwesten von Hau an de L&nbsp;217 un de Opfohrt 4 Winsen-Oost liggt so teihn Kilometer in’n Süden an de K&nbsp;84.

De nächste Bahnhoff is so bi acht Kilometer wied weg in’n Süden de Bahnhoff Winsen an de Bahnlien Hamborg–Hannover.

## Footnoten
Frellsdorper Möhlenbeek

De **Frellsdorper Möhlenbeek** is en Beek in’n Landkreis Cuxhoben, de von links in de Geest münnt.

De Beek hett sien Born in dat Moor twüschen Appeln, Wolljes un Oosterndörp (Naturschuulrebeed Wolljeser See un Randmooren) un flütt von dor na Noorden. Twüschen Appeln un Frellsdorp nimmt he von rechts den Steenhorngraven op un löppt denn an Frellsdorp vörbi un ünner de Kreisstraat 40 ünnerdör. In de Neegd von’n Bahnhoff Frellsdorp (mit Brügg von de Bahnlien Bremerhoben–Buxthu över den Beek) münnt von rechts de Ströhngraven. An disse Steed liggt ok Frellsdorpermöhlen. Dor hett de Beek fröher en Watermöhl andreven. Vondaag noch is de Beek dor opstaut. De Dieken warrt as Fischdieken bruukt.

De Möhlenbeek dreiht nu na Noordwesten un nimmt von links den Hammoorgraven op. Twüschen Geestenseth un Köhlen (vör dat Moor) münnt de Möhlenbeek denn in de Geest. De Münn liggt in de Neegd von de Landsstraat 128.

Dat Water ut de Geest flütt wieder in de Werser un in de Noordsee.

Von de Gewässergööd sünd so twee Drüddel in de Göödklass II-III (kritisch belast) indeelt un een Drüddel in de Göödklass II (mäßig belast).

## Beken

De Steenhorngraven hett sien Oorsprung in’n Westen von’n Sünnerwoold.

De Ströhngraven hett sien Born bi Mals in’n Sünnerwoold un flütt von dor na Noordwesten, an Thebü vörbi.

De Hammoorgraven kummt ut dat Moor twüschen Wolljes un Geestenseth.

## Footnoten
Heimbeuk

**Heimbeuk** () is en lütten Oort in de Gemeen Unnel (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Unnel mit bi.

## Geografie

De Oort liggt in de Lümbörger Heid un in dat Naturschuulrebeed Lümbörger Heid. De Born von de Seev liggt in’n Noordwesten von’n Oort. In’n Süüdoosten liggt mit’n 169 Meter över de See hogen Wilser Barg de höögste Punkt von de Lümbörger Heid.

De Naveröörd sünd Tunnhoff un Wesel in’n Noorden, Meenern un Unnel in’n Noordoosten, Wils in’n Süüdoosten, Babenbeek in’n Süden, Einem in’n Süüdwesten, Ehrhoorn in’n Westen un Wintemaur an de Chaussee un Wehlen in’n Noordwesten.

## Historie

De Hoff in Heimbeuk kummt 1271 toeerst in de Oorkunnen vör. Later weer dat en Forsthuus.

### Verwaltungsgeschicht

In de Franzosentied von 1810 bet 1814 hett de Oort to de Mairie Behrn in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Garlstörp in dat Amt Winsen tohöört.. Blots von 1852 bet 1859 hett dat Dörp kort to dat Amt Solzhusen höört. Na 1885 weer dat in’n Kreis Winsen un is 1932 Deel von’n Kreis Horborg worrn.

De Oort is an’n 1. Juli 1972 as Deel von de Gemeen Unnel mit de Gemeenreform in Neddersassen an de nu gröttere Gemeen Unnel kamen.

### Inwahnertall

: * tohoop mit Meenern

### Religion

Heimbeuk is evangeelsch-luthersch präägt un höört to dat Kaspel von de Jakobi-Kark in Hanstää, to dat ok de Magdalenen-Kark in Unnel tohöört.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Heimbeuk is blots över lüttje Weeg dör dat Holt mit de Butenwelt verbunnen. In’n Westen kummt een bi Ehrhoorn an de Landsstraat 211, de in’n Noordwesten bi Wintemaur an de Chaussee an de Bundsstraat 3 ran geiht un de in’n Süüdoosten över Habenbeek na Behrn un Bissen löppt. In’n Noordoosten kummt een in Unnel an de Kreisstraat 27, de in’n Noordwesten över Wesel un Handörp na de B&nbsp;3 bi Will geiht un in’n Oosten bi Sohrndörp an de L&nbsp;213.

De nächste Autobahn is de Autobahn 7 (Afsnidd Hamborg–Hannover). De Opfohrt 41 Äästörp liggt so twölv Kilometer in’n Oosten von Heimbeuk an de K&nbsp;5 un de Opfohrt 43 Bissen so 13 Kilometer in’n Süden an de L&nbsp;211.

De nächste Bahnhoff is so bi söss Kilometer wied weg in’n Westen de Bahnhoff Wintemaur an de Heidbahn.

## Footnoten
Garlstörp

**Garlstörp** betekent

* Garlstörp, Oort in de Gemeen Garlstörp in’n Landkreis Horborg, Neddersassen,
* Garlstörp, Oort in de Gemeen Bleikd in’n Landkreis Lümborg, Neddersassen.
Kreisstraten in’n Landkreis Lümborg

Na dat Neddersassische Stratengesett is de Landkreis Lümborg Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert.

De höögste Nummer is de Kreisstraat 61. Enkelte Nummern sünd nich (mehr) vergeven. Dat gifft vondaag also 56 Kreisstraten in’n Landkreis.

Alltohoop gift dat 354 Kilometer Kreisstraten in’n Landkreis Lümborg mit üm un bi 170 Kilometer Radweeg, de an de Kreisstraten langsgaht, un 54 Brüggen. Tostännig för den Ünnerholt is de Bedrievshoff in Emsen.

## Footnoten
Horst (Gemeen Dörbern)

De **Horst** () is en lütten Oort in de Gemeen Dörbern in’n Landkreis Veern, Neddersassen.

## Geografie

Dat Water ut’n Oort flütt af över de Schipse, den Donnerhorster Graven un den Hämelseegraven na de Aller.

De Naveröörd sünd Hülsen in’n Noorden, Donnerhorst, Wohlendörp un Olendiek in’n Noordoosten, Risch un Rethen in’n Oosten, Olenborg, Wöhlkenhütt un Stöcken in’n Süüdoosten, Hämelsee un Anderten in’n Süden un Hämelhusen in’n Westen.

## Historie

De Oort kummt 1258 toeerst in de Oorkunnen vör, as de Bischop von Minnen, Wedekind, dat Klooster Wasra mit twee Hööv in de Horst belehnt. In öllere Tieden hett de Oort *Güntershorst* heten.

De hüdige Landsstraat 200 von Rethen na Eestrup is eerst 1860 boot worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Rethen in’n Kanton Rethen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

In de Midd von dat 19. Johrhunnert is de Oort Deel von de Gemeen Hülsen worrn.

De Oort hett vör 1859 to de Huusvaagdie in dat Amt Rethen tohöört un denn von 1859 bet 1885 to dat Amt Ahlden. Na 1885 weer dat in’n Kreis Fambossel.

De Oort is an’n 1. Juli 1972 as Deel von de Gemeen Hülsen mit de Gemeenreform in Neddersassen an de Gemeen Dörbern kamen un dorbi in’n Landkreis Veern wesselt.

### Inwahnertall

### Religion

De Horst is evangeelsch-luthersch präägt un höört to dat Kaspel von de Marienkark in Rethen. In de öllsten Tieden hett de Oort to dat Kaspel Kerkwahlje höört. Nadem Rethen aver in dat 15. Johrhunnert en egen Kapell un in dat 16. Johrhunnert en Kark kregen hett, hett de Oort dor to höört.

För de Kathoolschen is de St.-Josef-Kark in Veern tostännig.

## Weertschop un Infrastruktur

### Verkehr

Dör de Horst löppt de Landsstraat 200, de in’n Westen äver Hämelhusen na Eestrup an de Bundsstraat 215 geiht un in’n Oosten na Rethen an de Bundsstraat 209. In’n Süden geiht en lüttjere Straat na de de Kreisstraat 147/56, de na de B&nbsp;209 un na Anderten geiht.

De nächste Autobahn is de Autobahn 27 (Afsnidd Bremen–Dreeeck Wasra). De Opfohrt 27 Wasra-West liggt so 18 Kilometer in’n Noordoosten von’n Oort an de B&nbsp;209.

De nächste Bahnhoff is so bi söven Kilometer wied weg in’n Westen de Bahnhoff Eestrup an de Bahnlien Wunsdörp–Bremen, de op dissen Afsnidd ok Deel von de Werser-Aller-Bahn is.

## Footnoten
We’ermööd

**We’ermööd** () is en lütten Oort in de Gemeen Veerhöben (Samtgemeen Solzhusen) in’n Landkreis Horborg, Neddersassen.

## Geografie

De Oort liggt in’n Noorden von de Lümbörger Heid an de Luh.

De Naveröörd sünd Veerhöben in’n Noordoosten, Westergellsen in’n Süüdoosten, Loobk in’n Süden, Solzhusen in’n Süüdwesten, Toppenstää in’n Westen un Gastää in’n Noordwesten. Dichtbi liggt ok Sneed.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Bet in de Midd von dat 19. Johrhunnert hett de Oort to Solzhusen mit bihöört, is denn aver in de Gemeen Veerhöben wesselt.

De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett We’ermööd för en Tied to dat Amt Solzhusen höört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

### Inwahnertall

### Religion

We’ermööd is evangeelsch-luthersch präägt un höört to dat Kaspel von de Johannis-Kark in Solzhusen.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

We’ermööd is över lüttjere Straten in’n Oosten verbunnen mit de Kreisstraat 37 un in’n Westen mit de Landsstraat 234. De L&nbsp;234 geiht in’n Noorden över Gastää na Winsen un in’n Süden na Solzhusen un Amelkusen. De K&nbsp;37 löppt in’n Noordwesten na Beborg un in’n Süüdoosten na Westergellsen an de L&nbsp;216.

De nächste Autobahn is de Autobahn 7 (Afsnidd Hamborg–Hannover). De Opfohrt 40 Garlstörp liggt so ölven Kilometer in’n Süüdwesten von We’ermööd an de L&nbsp;216.

De nächste Bahnhoff is so bi 14 Kilometer wied weg in’n Noorden de Bahnhoff Winsen an de Bahnlien Hamborg–Hannover.

## Footnoten
Gemeen Winsen

**Gemeen Winsen** betekent

* Gemeen Winsen, in’n Landkreis Horborg, Neddersassen,
* Gemeen Winsen, in’n Landkreis Celle, Neddersassen,
* Gemeen Winsen, in’n Kreis Sebarg, Sleswig-Holsteen.
Timmerloh

**Timmerloh** () is en Dörp in de Gemeen Soltau in’n Landkreis Heidkreis, Neddersassen. De Oort höört polietsch al von öllers bi Deimen mit bi.

## Geografie

De Oort liggt in de Lümbörger Heid. In’n Oosten von Timmerloh hett de Luh ehren Born.

De Naveröörd sünd Behrn un Bissen in’n Noordoosten, Töpen in’n Süüdoosten, Harm un Deimen in’n Süüdwesten, Langwedel in’n Westen un Häbe un Schaal in’n Noordwesten.

## Historie

Timmerloh weer de nöördlichste Punkt in dat Bisdom Minnen. Na Noorden to leeg dat Bisdom Veern.

### Verwaltungsgeschicht

De Oort hett vör 1852 to de Vaagdie Soltau in de Amtsvaagdie Fambossel-Soltau tohöört un denn von 1852 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 2011 Landkreis Heidkreis heet.

De Oort is an’n 1. März 1974 as Deel von de Gemeen Deimen mit de Gemeenreform in Neddersassen an de Gemeen Soltau kamen.

### Inwahnertall

### Religion

Timmerloh is evangeelsch-luthersch präägt un höört to dat Kaspel von de Johannis-Kark in Soltau.

För de Kathoolschen is de St.-Maria-Kark in Soltau tostännig.

## Kultur

De Schriever Carl Mardorf hett 1950 en Book *Der Schäfer von Timmerloh* schreven.

## Weertschop un Infrastruktur

### Verkehr

Timmerloh liggt an en Siedenstraat von de Kreisstraat 2, de in’n Noordoosten na Bissen geiht un in’n Süüdwesten över Harm na Soltau.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so veer Kilometer in’n Noordoosten von Timmerloh an de K&nbsp;39.

De nächste Bahnhoff is so bi teihn Kilometer wied weg in’n Süüdwesten de Bahnhoff Woltern an de Heidbahn oder twölv Kilometer in’n Süüdwesten de Bahnhoff Soltau, de an de Heidbahn un an de Amerikalien liggt. Von 1913 bet 1975 harr Timmerloh ok en lütten Bahnhoff an de Bahnlien Lümborg–Soltau.

## Lüüd

De Verwaltungsbeamte Heinrich Refardt is 1968 in Timmerloh doodbleven.

## Footnoten
Hassel (Jesborg)

**Hassel** () is en lütten Oort in de Gemeen Jesborg (Samtgemeen Jesborg) in’n Landkreis Horborg, Neddersassen.

## Geografie

Bi Hassel doot de Schierhoorner Beek un de Breddbeek dicht bienanner liggen. De Schierhoorner Beek flütt aver na Süüdwesten un denn bi Holm in de Seev un de Breddbeek na Noordoosten un in Jesborg in de Seev.

De Naveröörd sünd Jesborg un Asendörp in’n Noordoosten, Diekshuus un Drumbargen in’n Süüdoosten, Höpen in’n Süden, Schierhoorn in’n Süüdwesten, Thälsdörp un Weih in’n Westen un Lüll un Wiedenhoff in’n Noordwesten.

## Historie

Hassel is as Tegelhoff von Schierhoorn ut anleggt worrn.

Dicht bi Hassel harr ok de Künstler Johann Michael Bossard sien Atelier un hett dor von 1912 bet to sien Dood 1950 leevt.

### Verwaltungsgeschicht

De Oort hett vör 1885 to de Amtsvaagdie Garlstörp in dat Amt Winsen tohöört. Na 1885 weer dat in’n Kreis Winsen un is 1932 Deel von’n Landkreis Horborg worrn.

De Oort weer fröher Deel von de Gemeen Schierhoorn, is denn aver in de Gemeen Jesborg wesselt. Hassel is an’n 1. Juli 1972 as Deel von de Gemeen Jesborg mit de Gemeenreform in Neddersassen an de nu gröttere Gemeen Jesborg kamen.

### Religion

Hassel is evangeelsch-luthersch präägt un höört to dat Kaspel von de Martinskark in Jesborg.

För de Kathoolschen is de Petrus-Kark in Bookholt tostännig.

## Weertschop un Infrastruktur

### Verkehr

Von Hassel loopt lüttjere Straten in’n Süden na de Kreisstraat 55, in’n Noorden na de K&nbsp;83 un in’n Noordoosten na de L&nbsp;213.

De nächste Autobahn is de Autobahn 7 (Afsnidd Hamborg–Hannover). De Opfohrt 39 Thieshoop liggt so ölven Kilometer in’n Oosten von Hassel an de L&nbsp;215. De  Opfohrt 42 Dibbersen op de Autobahn 1 (Afsnidd Hamborg–Bremen) liggt so 13 Kilometer in’n Noordwesten.

De nächste Bahnhoff is so bi söss Kilometer wied weg in’n Süüdwesten de Bahnhoff Büsenbeekdaal an de Heidbahn. De Bahnhoff Bookholt an de Heidbahn un de Bahnlien Hamborg–Bremen liggt söven Kilometer in’n Noordwesten. Von 1874 bet 1981 hett dat ok Personenverkehr op de Bahnlien Wittenbarg–Bookholt geven. De nächste Bahnhoff weer in disse Tied de Bahnhoff Jesborg veer Kilometer in’n Noordoosten.

## Literatur

* Hermann Schettler: *Ortschronik von Schierhorn.* 1991
Ants Antson

**Ants Arturowitsch Antson** (russisch: Антс Артурович Антсон}}; * 11. November 1938 in Tallinn; † 31. Oktober 2015) weer en sowjeetsch Iesflinklöper un  estnisch Sportfunktschonäär. 

## Werdegang
Antson weer in de Jöögd as Lichtathlet, Tennisspeler un Eishockeyspeler spoodriek, bevör he sück mit Iesflinkloop befaaten dee. Af 1963 wurr he bi Kalev Tallinn vun den ehmalgen  Olympiasieger Boris Schilkow traineert, de hüm an de  Weltspitze führen dee. 1964 wunn he bi de sowjeetsch Meesterschapen den Titel över 10.000 m, wurr Tweet över 5000 m un keem in’ Mehrkamp up den fievten Platz. In dat sülvige Johr geev he sien Debüt in internatschonalen Wettbewarfen un wurr Mehrkamp-Europameester. Bi de Olympisch Winterspelen 1964 in Innsbruck wunn he de Goldmedaille över 1500 m (vör Kees Verkerk un Villy Haugen) un wurr Fievt över 10.000 m. In’ Ansluss stell he in Oslo mit 4:27,3&nbsp;min en Weltrekord över 3000 m up. Bi de Mehrkamp-Weltmeesterschapen 1964 keem he över 500 m to Fall un belegg in de Gesamtwertung blots den 15. Rang. Dennoch wurr hüm an dat Enn’ vun de Saison de Oscar Mathisen Memorial Trophy tospraaken.

Bi de sowjeetsch Mehrkampmeesterschapen wunn Antson 1965 Sülver, 1966 Bronze, 1967 Gold un 1968 weer Sülver. Todem hett he 1967 un 1968 den sowjeetschen Meestertitel över  1500 m haalt. Internatschonal kunn he 1967 bi de Mehrkampmeesterschapen kein Medaille winnen, Sowohl bi de Mehrkamp-Weltmeesterschapen as ok bi de Mehrkamp-Europameesterschapen keem he up den veerten Platz. 

Antson gung bi de Olympisch Winterspelen 1968 in Grenoble as Titelverteidiger nochmals över 1500 m an den Start un wurr tietgliek mit sien Landsmann Waleri Kaplan Twalft. Ansluutend hett he sück vun den aktiven Sport torüchtrucken un hett fortn in den Sportverband vun de Estnischen SSR arbeit. Nah de Singen Revolutschoon weer Antson in dat Estnisch Olympiakomitee tätig un wurr bi de Olympisch Winterspelen 1992 to’n eersten olympischen Fahnendräger vun Eestland nah de Lotlöösen vun de Sowjetunion.

## Ehrungen
* Oscar Mathisen Memorial Trophy 1964
* Sportler vun dat Johr 1964 in Eestland
* Orden vun dat Estnisch Root Krüüz. 2. Kategorie (2001
## Enkeld Nahwiesen


## Weblenken

* Resultate bi internatschonalen Meesterschapen (engelsch)
* Statistiken bi ''Speedskatingnews'' 
* Ants Antson in de Datenbank vun Sportsreference.com (engelsch)
* Sportliche Erfolge un Foto (estnisch)
Mike Davies

**Michael Grenfell „Mike“ Davies** (* 9. Januar 1936 in Swansea; † 2. November 2015) weer en britisch Tennisspeler un Ünnernehmer ut Wales. 

## Karriere as Speler
1960 verlor Davies in Wimbledon tosommen mit sien Landsmann Bobby Wilson dat Finale in de Düppelkonkurrenz gegen den Mexikaner Rafael Osuna un den US-Amerikaner Dennis Ralston in dree Sätzen mit 7:5, 6:3 un 10:8. Darover herut stunn he in de  Eenzelfinals vun San José 1958 un Gstaad 1960. In de Johren 1957, 1959 un 1960 weer he in de britisch Rangliste up Platz een führt. Tüschen 1955 un 1960 hett Davies 16 Begegnungen för de britisch Davis-Cup-Mannschap bestreeden. He wunn 15 vun sien 22 Eenzelpartien as ok 9 vun sien 15 Düppelpartien. 

Nah sein Intoog in dat Düppelfinale vun Wimbledon nehm Davies en Angebot över 4500 £ pro Johr vun Jack Kramer wohr, dat hüm to'n Profisportler maken dee. Dat stunn in' Wedderspröök to de dormalig Regelungen vun de International Tennis Federation, de in hör Wettbewarfen blots Amateure aber kien Profispeler toleet. Folgerichtig wurr Davies en wiedere Deelnahm in' Davis Cup un bi Grand Slams ünnerseggt. Davies führ fortan mit anner Profispeler eegen Turniere dör un wurr eerst Spreeker vun en fröh Spelervereenigung, de en Vörrieder vun de hüüdig ATP weer. Ok dat Vermarkten vun de Profiturniere hörr to sien Upgaven.

1967 hett Davies tonächst sien aktiv Loopbahn aflsooten. As in Wimbledon aber af 1968 eerstmals Profispeler tolaaten wurrn, fier Davies en eenmalig Comeback. Tüschen de Championships 1960 un 1968 leegen dormit twalf Grand Slams, de Davies wiels sien Sparr verpasst harr.

## Karriere as Ünnernehmer
Nah sien aktiv Loopbahn weer Mike Davies in dat Funktschonärsumfeld tätig. So wurr he vun de fröh *World Championship Tennis*-Tour ünner Verdrag nommen, as deren Geschäftsführer he 13 Johr lang wark. Hüm sünd völ Innovatschonen un Neeregelungen rund um den Tennissport totoreken, um den Sport to moderniseeren. Dorto tellen etwa farvige Speelbäll un de Inführen vun den Tie-Break. Sien gröttste Spood weer en Feernseh-Verdrag mit NBC, de Tennis eerstmals den breet Massen in't Feernsehn togänglich maaken dee. Van 1981 bit 1984 hett Davies för de ATP as Geschäftsführer arbeit un führ de vun en dicht bi liggen Bankrott hen to en hannelnsfähigen Verband. Af 1987 hett Davies för de ITF as Marketing Direktor arbeit un teken verantwoortlich för dreemal so völ Sponsorengelder un TV-Innahmen, de de ITF tokommen deen. In disse Tiet grünn he ok den Grand Slam Cup.

1995 gung Davies bi de ITF in de Ruhestand, bleev aber wiederhen Turnierdirekter vun dat ehmalge ATP-Turnier vun New Haven. 2012 wurr Davies för sien Verdeenste um de ATP un de ITF in de International Tennis Hall of Fame upnommen.

## Weblenken
* ATP-Profil vun Mike Davies (engelsch)
* ITF-Profil vun Mike Davies (engelsch)
* Davis-Cup-Statistik vun Mike Davies (engelsch)

## Enkeld Nahwiesen
Tegelkamp (Gemeen Buxthu)

De **Tegelkamp** () weer en lütten Oort in de Gemeen Buxthu in’n Landkreis Stood, Neddersassen.

## Geografie

De Tegelkamp liggt in’n Süüdwesten von de Ooldstadt Buxthu in de Neegd von’n Bahnhoff Buxthu un an dat linke Över von de Eest.

## Historie

1864 is dat Gaswark Buxthu an’n Tegelkamp boot worrn. 1889 is ut dat Gaswark dat Ünnernehmen Stadtwarken Buxthu worrn, dat ok vondaag noch an’n Tegelkamp sitt. Ok de Liemfabrik Erich Meyer (von 1951 af an Rakoll-Warken) hett op’n Tegelkamp seten.

### Verwaltungsgeschicht

De Oort hett vör 1885 to de Stadt Buxthu höört, de to keen Amt tohöört hett. Na 1885 weer dat in’n Kreis Jörk un is 1932 Deel von’n Kreis Stood worrn.

De Oort is an’n 1. Juli 1972 as Deel von de Gemeen Buxthu mit de Gemeenreform in Neddersassen an de nu gröttere Gemeen Buxthu kamen.

### Inwahnertall

### Religion

Tegelkamp is evangeelsch-luthersch präägt un hett fröher to dat Kaspel von de Petrus-Kark in Buxthu höört. An’n 1. Januar 1964 is de Karkengemeen von de Paulus-Kark in Ooldklooster nee grünnt worrn, to de dat Rebeed sietdem tohöört.

För de Kathoolschen is de St.-Maria-Kark in Buxthu tostännig.

## Footnoten
Weid (Landkreis Stood)

**Weid** () is en lütten Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi.

## Geografie

Weid liggt an’n Rand von de Masch von de Elv na de Randmooren un dormit ok an de Grenz von Oolland. Na Süden to liggt dat Naturschuulrebeed Moor bi Buxthu.

De Naveröörd sünd Finkenriek/Rübk in’n Oosten, Vosshusen in’n Süüdoosten, Öbergünn un Imbeek in’n Süden, Hogendannen, Oostmoor un Buxthu in’n Süüdwesten, Neeland in’n Westen un Moorenn in’n Noordwesten.

## Historie

### Verwaltungsgeschicht

De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn.

De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen.

### Inwahnertall

### Religion

Weid is evangeelsch-luthersch präägt un höört to dat Kaspel von de Petrus-Kark in Buxthu.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

### Verkehr

Dör Weid löppt de Kreisstraat 40, de in’n Noordoosten in de K&nbsp;19 övergeiht un in Nincoperdiek an de Landsstraat 235 ran löppt, In’n Süüdwesten geiht de K&nbsp;40 na Buxthu un an de Bundsstraat 73.

De nächste Autobahn is de Autobahn 26 (Afsnidd Stood–Hamborg). De Opfohrt 6 Jörk liggt so negen Kilometer in’n Westen von Weid an de K&nbsp;26. In Tokumst warrt de A&nbsp;26 aver noch wieder boot un denn schall dat dree Kilometer in’n Oosten de Opfohrt 8 Vosshusen an de L&nbsp;235/B&nbsp;3n geven.

De nächste Bahnhoff is so bi fiev Kilometer wied weg in’n Süüdwesten de Bahnhoff Buxthu an de Nedderelvbahn.

### Scholen

De Kinner ut Weid gaht na de Grundschool Horbörger Straat in Buxthu. Fröher sünd se op de lütte Volksschool in Oostmoor gahn.

## Footnoten
Quarrendörp

**Quarrendörp** () is en Dörp in de Gemeen Hanstää (Samtgemeen Hanstää) in’n Landkreis Horborg, Neddersassen.

## Geografie

De Oort liggt in de Lümbörger Heid good een Kilometer in’n Oosten von de Smale Au. Na Oosten to liggt dat Toppenstäer Holt.

De Naveröörd sünd Braackel un Tangendörp in’n Noordoosten, Toppenstää un Garlstörp in’n Süüdoosten, Niendörp un Hanstää in’n Süüdwesten, Diekshuus in’n Westen un Asendörp, Smafelln un Marxen in’n Noordwesten.

## Historie

Quarrendörp kummt 1158 toeerst in de Oorkunnen vör. De Naam in de öllsten Oorkunnen weer *Querendorpe* oder *Querendarpe*. De Naam warrt trüggföhrt op en Handmöhl von’n Typ Queern.

In’n Eersten Weltkrieg sünd söven Soldaten ut Quarrendörp fullen oder vermisst un in’n Tweten Weltkrieg 45.

### Verwaltungsgeschicht

In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen un is 1932 Deel von’n Kreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Hanstää worrn.

### Inwahnertall

### Religion

Quarrendörp is evangeelsch-luthersch präägt un höört to dat Kaspel von de Jakobi-Kark in Hanstää.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

### Wapen

Dat Wapen von Quarrendörp wiest op blauen Grund en gollen Queern mit sülvern Steel. De Queern steiht as Symbol för den Naam von’n Oort. De Klören blau un gold sünd ut dat Wapen von’n Landkreis Horborg övernahmen.

## Kultur

In Quarrendörp steiht en Denkmaal för de Fullenen ut de twee Weltkrieg’.

## Weertschop un Infrastruktur

Quarrendörp hett en egene freewillige Füürwehr, de 1912 grünnt worrn is.

### Verkehr

Dör Quarrendörp löppt de Landsstraat 215, de in’n Noordoosten över Braackel un Thieshoop na Parrns geiht un in’n Süüdwesten na Hanstää un dor an de L&nbsp;213.

De nächste Autobahn is de Autobahn 7 (Afsnidd Hamborg–Hannover). De Opfohrt 39 Thieshoop liggt so fiev Kilometer in’n Noordoosten von Quarrendörp an de L&nbsp;215.

De nächste Bahnhoff is so bi 14 Kilometer wied weg in’n Noordoosten de Bahnhoff Stell an de Bahnlien Hamborg–Hannover. Von 1874 bet 1981 hett dat ok Personenverkehr op de Bahnlien Wittenbarg–Bookholt geven. In de eerste Tied weer de nächste Bahnhoff söss Kilometer in’n Noordwesten in Marxen. In dat 20. Johrhunnert hett denn ok de Oort Braackel en egen Bahnhoff kregen, de so bi veer Kilometer wied weg weer.

### Scholen

De Kinner ut Quarrendörp gaht na de Grundschool Braackel.

## Footnoten



## Weblenken

* Websteed över dat Dörp (hoochdüütsch)
Bahnhoff Noordholt

De **Bahnhoff Noordholt** is en Bahnhoff mit de Bahnhoffskategorie 6 un twee Gleise an de Bahnlien Bremerhoben–Cuxhoben in Noordholt.

De Bahnhoff liggt in dat Zentrum von Noordholt an de *Bahnhoffstraat* (K&nbsp;68), een Kilometer in’n Westen von de L&nbsp;135 (fröher Deel von de B&nbsp;6). 

## Historie

De Bahnlien von Bremerhoben na Cuxhoben is 1896 boot worrn, as de Bahnlien Bremen–Bremerhoben bet Cuxhoben verlängert worrn is. An’n 1. Juni 1896 is de Bahnhoff in Bedriev gahn. De Bahnhoff Noordholt is annerthalv Kilometer in’n Oosten von dat ole Dörp Noordholt anleggt worrn un weer toeerst blots en Hollpunkt mit een Gleis. Eerst later, besünners nadem de Flegerhorst Noordholt anleggt worrn is (1914 bet 1919 un denn wedder 1938), sünd jümmer mehr Hüüs in de Neegd von Bahnhoff un Flegerhorst boot worrn, so dat de Bahnhoff vondaag dat Zentrum von Noordholt billt.

Bet 1913 hett de Bahnhoff dree Gleise kregen un dat geev Aftwiegers na’n Flegerplatz, na dat Hartsteenwark un na de Fischmehlfabrik. 1937 is en Aftwieger na de Kasern boot worrn. Dat Gleis na’n Flegerplatz is üm 1950 rüm afboot worrn un dat na de Fischmehlfabrik üm 1960 rüm.

In de Johren 2000, nadem de Noordseebahn den Verkehr op de Bahnlien övernahmen harr, is de Bahnhoff Noordholt ümboot worrn. Dorbi is dat twete Gleis in Noordholt afboot worrn. In’n Harvst 2014 hett Noordholt denn wedder en tweet Gleis kregen (1000 Meter lang), dat Töög sik överhalen köönt un dat op de Bahnlien ok dagsöver wedder Göderverkehr lopen kann.

De Afkörten in dat Bahnamtliche Betriebsstellenverzeichnis is ANZ un de Internatschonale Bahnhoffsnummer 619346.

De Bahnhoff hett een Bahnstieg, dat is en Siedenbahnstieg op de Oostsied.

## Personenverkehr

## Footnoten
William Wilson Saunders

**William Wilson Saunders**  (* 4. Juni 1809 in Little London bi Wendover (Buckinghamshire); † 13. September 1879 in Worthington (Leicestershire)) weer en britisch Botaniker, Entomoloog un Lepidopteroloog. Sien offiziell botaansch Autorenkürzel luut „“.

Sien Vader weer Vikar in Kirtlington in Oxfordshire un Saunders wurr privat ünnerricht un an de Militärakademie vun de East India Company in Addiscombe. Dornah weer he Pionieroffizier un gung 1830 nah Indien. Blots een Johr later kehr he torüch un gung in de Versekerungswertschap tonächst as Mitarbeiter vun sien lateren Schwegervader Joshua Saunders. As de ok weer he *[[Underwriter (Versekerungswesen)|Underwriter]]* vun Lloyd’s of London, weer in deren Komitee un in dat Shipping Comittee vun Lloyds. He harr en bedüüdend Insektensammlung (besünners Bottervagels, Huutflögler), de vun Francis Walker un anner Entomologen (Insecta Saundersiana, 1850 bis 1869) beschreeven wurrn. Sien Sammlung enthull tallriek nee Aarten. He sammel ok Planten, beschreeven in *Refugium Botanicum* (London, 1869 bis 1873) dör Botaniker as Reichenbach un J. G. Baker. Denn folg 1871/72 *Mycological Illustrations* (mit Worthington G. Smith). 

He weer bekannt för sien Gorden in Reigate, wo he af 1857 wahnen dee. In de Wertschapskrise 1873 gung dat mit sien Firma ok bargdaal un he muss sien Sammlungen verkoopen. He truck dornah nah Worthington un hett sück denn mit sien Gorden befaat.

1841/42  un 1856/57 weer he Präsident vun de Royal Entomological Society of London un 1861 bit 1873 Schatzmeester vun de Linnean Society of London, deren Fellow he af 1833 weer. Mehrere Johren weer Saunders Viezpräsident vun de Royal Horticultural Society. Vun hüm stammen rund 35 wetenschaplich Warken.

He weer Fellow vun de Royal Society (1853) un weer dreemal verheiraadt. 

## Literatur
*Nachruf in Nature, Band 20, 1879, S. 536-537
*Bernard Barham Woodward, in Dictionary of National Biography, wikisource
Rafael Osuna

**Rafael Herrera Osuna** (* 15. September 1938 in Mexiko-Stadt; † 4. Juni 1969 in Monterrey) weer en mexikaansch Tennisspeler.

Osuna weer 1963 as eerst un bither eenzig Mexikaner de Nummer 1 in’ Welttennis (vun de  Amateure). To sien gröttste Erfolgen hörrn de Sieg in’ Herreneenzel bi de US Open 1963, as he sück gegen den Australier Frank Froehling in dree Satzen dörsetten kunn. Een Johr dorvör harr he tosommen mit sien Landsmann Antonio Palafox dat Düppelfinale gegen de Amerikaner Chuck McKinley un Dennis Ralston in fiev Satzen wunnen. De hemm sück den Titel in dat sülvig Endspeel 1963 torüchhaalt. 

Ok bi de Düppelkonkurrenzen in Wimbledon weer he 1960 spoodriek. Tosommen mit Dennis Ralston wunn he gegen de Briten Mike Davies un Bobby Wilson in dree Satzen. Tosommen mit Antonio Palafox wunn he dissen Wettkamp 1963 noch eenmal, ditmal gegen de Franzoosen Jean-Claude Barclay un Pierre Darmon in veer Satzen. 

Rafael Osuna keem 1969 bi en Floogtüüchafstört to Dood. Kört vörgher harr he Mexiko meest alleen to’n 3:2-Sieg in’ Davis Cup över Australien führt.

1979 wurr he in de International Tennis Hall of Fame upnommen.

## Weblenken
* ATP-Profil (engelsch)
* ITF-Profil (engelsch mit Bild)
* Davis-Cup-Statistik (engelsch)
* Indrag up de Sieden vun de International Tennis Hall of Fame (engelsch)
Universität Paris-Saclay

De **Universität Paris-Saclay** (franzöösch: *Université Paris-Saclay*) is en 2014 grünnd Technisch Hoochschool un Universität in Saclay, Frankriek. De UPS hett as Teel ünner de Top 10 vun de weltwiet führen Eliteuniversitäten intogahn..

Dat eerst akadeemsch Johr vun de Universität sull in' September 2015 anfangen.

## Institute

* École normale supérieure de Cachan
* ENSTA ParisTech
* Institut des sciences et industries du vivant et de l'environnement
* CentraleSupélec
* ENSAE ParisTech
* Télécom ParisTech
* École polytechnique
* SupOptique
* École des hautes études commerciales de Paris
* Universität Paris-Süd
* Universität Versailles

## Weblenken

* UPS Homepage (engelsch) (franzöösch)

## Enkeld Nahwiesen un Anmarken
Organell

En **Organell** (Diminutiv to Organ, also „Lütt Organ“) is en Unnerdeel vun en Zellen mit en sunnerliche Upgave. Wat en Organell akraat is, warrt unnerscheedlich defineert. Dat gifft Schrievers, de seggt, bloß Deele mit en Membran weern Organellen. Denn hören dor de Zellkarn, Mitochondern, de Golgi-Apparaat un dat Endoplasmaatsche Retikulum to. Annere faat den Begreep wat wieter un sluut dor ok annere Strukturen mit in, as de Zentriolen. 
Eenzellige Organismen hefft normolerwiese binnen in de Zellen keen Membrans un vundeswegen ok keen Organellen na de erste Definitschoon. Man liekers gifft dat Strukturen bi de Prokaryoten, de könnt in en wietern Sinn as Organellen upfaat weern. Dor warrt „Organell“ bruukt as Naam for komplexe Strukturen as Pietschen un Ogenplacken.

## Kiek ok bi
* Endosymbiontentheorie

## Weblenken

* Elektronenmikroskoopsche Originalbiller vun Zellorganellen
* De Zellen ehre Organellen, kortweg verklaart, mit Zellphysiologie

## Belege
Jitzchak Nawon

**Jitzchak Nawon** (hebr. יצחק נבון; * 9. April 1921 in Jerusalem; † 6. November 2015 ok dor) weer en israeelsch Politiker un Staatpräsident.

Jitzchak Nawon wurr 1921 as Söhn vun sephardischen Familie boren, de siet dat 17. Johrhunnert in Palästina leevt.

Eerst hett he as Schoolmeester arbeit. 1951 hett he sück de Mapai (israeelsch Arbeiterpartei) anslooten un weer tüschen 1952 un 1963 politisch Sekretär vun David Ben Gurion, mit de he vun de Mapai to de Rafi övertreeden dee. He weer tietwies Präsident vun den Zionistischen Weltkongresses. Nawon weer todem van 1978 bit 1983 de fievte Staatspräsident vun Israel. Van 1984 bit 1988 weer he stellvertreden Ministerpräsident un van 1984 bit 1990 Minister för Uptrecken un Kultur.

## Weblenken

* Biografie up de Internetpräsentatschoon vun de Knesset (engelsch)

## Enkeld Nahwiesen
Gemeen Vörwark

**Vörwark** () is en Gemeen in de Samtgemeen Tarms in’n Landkreis Rodenborg in Neddersassen mit . 

## Geografie

De Navergemenen sünd Wilst un Bülst in’n Noorden, Horß (Samtgemeen Söttmer) in’n Oosten, Otterbarg (in’n Landkreis Veern) in’n Süden un Grasbarg (in’n Landkreis Oosterholt) in’n Westen.

## Geologie

*En Översicht över de Geologie un Entstahn vun dat Rebeet vun’n helen Landkreis is in den Artikel [[Landkreis Rodenborg (Wümm)]] beschreven un kann dor naleest waarn.*

## Historie

De Gemeen Vörwark is an’n 1. März 1974 ut de olen Gemenen Bookholt, Dipshoorn un Vörwark tohoopleggt worrn.

### Inwahnertall

## Politik

### Gemeenraad

;Liddmaten:
* 2011:
*: WGD: Dieter Laß-Taege, Maik Seeger
*: WGB: Jörg Cordes, Ronald Elbracht, Joachim Franke, Jürgen Grimmelijkhuizen, Wohler Jagels
*: WGV: Olaf Böse, Andreas Lenz, Thomas Müller, Heino Zaeschmar

### Börgermeesters

### Wapen un Flagg

Dat Wapen von de Gemeen wiest baven vörn op sülvern Grund en grönen Boom, de op en swarten Schildfoot steiht. Op’n Schildfoot liggt en gollen Urn. Baven achtern wiest dat op blauen Grund en gollen Ring mit en roden Eddelsteen. In dat Feld ünnen wiest dat Wapen op sülvern Grund dree gröne Bökenbläder.

Dat Feld baven vörn is dat Wapen von dat Dörp Vörwark, dat Feld baven achtern von Dipshoorn un dat Feld ünnen von Bookholt.

## Footnoten



## Weblenken

* Websteed von de Samtgemeen (hoochdüütsch)
Volkert Kraeft

**Volkert Kraeft** (* 7. August 1941 in Timmendorfer Strand, Oostsee) is en düütsch Schauspeler un Synchroonsnacker.

## Leben
Mit sien beid Geschwistern is Volkert Kraeft in Lübeck un Kiel upwussen. Dat  Theater wurr, nahdem he eerste Erfohrungen in dat Schölertheater maakt harr, sien Liedenschap. Dorut entwickel sück nahderhen sien Beropswunsch un sluutend kreeg he eerste Rullen in dat Stadttheater Kiel. Sien Vader, Handwarker, stell sück aber gegen dissen Wunsch. Volkert Kraeft hett dorum tonächst en Lehre as Industriekoopmann maakt, nehm aber blangen bi Ünnerricht bi en Schauspeler. Nah sien Utbillen hett he denn jobbt, um sien privaten Ünnerricht betallen to können. 

Mit dat eerst Engagement an dat Theater in Lümborg fung sien nee Leven an. Völ  Engagements folgten un an dat Theater in Ingolstadt hett hüm Fritz Umgelter för sien  eerst Feernsehrull, *Bratkartoffeln inbegriffen* opdeckt. Volkert Kraeft wurr sluutend bekannter un wurr in völ Rullen besett, vun dor af fung en groot Karriere insbesünnere in’ Feernsehn an. 1980 harr he as Hauptkommissar Sander en Upträe as Tatort-Kommissar in den  Frankforter Tatort **; de Folge wurr wegen sien missverständlich Utdruckwies över Epileptiker in de Filmhandlung bither nich noch mal send (so nömmt Giftschrapp-Folg).

1978 bi den Dreiharbeiten to de Serie *[[Die Buddenbrooks (1979)|Die Buddenbrooks]]* hett Kraeft sien latere Ehefru Edeltraud drapen. Negen Johr later hemm se heiraadt.

## Filmografie (Utwahl)
### Feernsehn
* 1968-1969: Drei Frauen im Haus
* 1969: Marinemeuterei 1917
* 1970–1971: Der Kurier der Kaiserin
* 1972: Die merkwürdige Lebensgeschichte des Friedrich Freiherrn von der Trenck
* 1973: Tod auf der Themse
* 1974: Die Kriegsbraut (Feernsehfilm nah Hedwig-Courths-Maler)
* 1975: Der Stechlin (Feernseh-Mehrdeeler)
* 1976: Ein Fall für Stein
* 1976: Die Affäre Lerouge (Feernseh-Mehrdeeler)
* 1976–1991: Derrick (5 Folgen)
* 1978–79 Café Wernicke (20-deelig Feernsehserie)
* 1979: Die Buddenbrooks (Feernsehfilm)
* 1980: 
* 1980: 
* 1981 Die Laurents (10-deelig Feernsehserie)
* 1981: Knittels Scheidung
* 1982–1983: Vom Webstuhl zur Weltmacht
* 1987–1988: Die Schwarzwaldklinik
* 1989–2006: Forsthaus Falkenau
* 1989: Karambolage (Feernsehfilm)
* 1989–1993: Zwei Münchner in Hamburg
* 1994–1996: Frankenberg
* 1994: Natalie – Endstation Babystrich (Feernsehfilm)
* 1996: Das Traumschiff – Sydney
* 1999: Traumfrau mit Nebenwirkungen (Feernsehfilm)
* 2005: Adelheid und ihre Mörder
* 2005–2008: Fünf Sterne
* 2009: Geld.Macht.Liebe
* 2012: Kreuzfahrt ins Glück – Jersey
* 2015: Die Rosenheim-Cops – Ein Abgang mit Blubb
* 2015: 

### Kino
* 1967: Eine Handvoll Helden
* 1977: Das Schlangenei
* 1978: Zwischengleis
* 1989: Beim nächsten Mann wird alles anders

## Synchronisatschoon
As Synchroonsnacker hett he ünner annern Van Heflin (*Akt der Gewalt*), John Hurt (*Der Todesschrei*), Gerald McRaney (*Die unendliche Geschichte*), Martin Short (*Das Millionen-Ding*) Alan Rickman (*Dark Harbor*)un Burt Reynolds (*B.L. Stryker*) sien Stimm leehnt.

## Weblenken
* 
* Volkert Kraeft in de Düütsch Synchroondatei

## Enkeld Nahwiesen